Lav et referat af nedenstående tekst:

Tekst:
For AaB’s målmand Jacob Rinne blev nederlaget til Viborg den helt store nedtur i den sidste optræden for AaB, som han har tjent de sidste fem år. Ikke nok med at han bar anførerbindet, men han var også “mand” nok til at melde sig som den første straffesparksskytte, efter at den forlængede spilletid sluttede uden mål, og det hele skulle afgøres på straffespark. Straffespark er lotteri Men Jacob Rinne sparkede langt over mål, og så var det en ringe trøst, at han senere snuppede et forsøg fra Viborg. Men da både Louka Prip og indskiftede Ementa også misbrugte deres chance, var det farvel til millioner af kroner og europæisk deltagelse for AaB. - Jeg synes, at vi skaber nok til at vinde i de 120 minutter. Og straffesparket er altid et lotteri, siger Jacob Rinne. Han fortæller, at han til de seneste to træninger før kampen mod Viborg havde øvet i at sparke straffespark, og han havde banket bold ind igen og igen - men søndag svigtede evnerne. - Men hvad fanden skal jeg gøre. Det var dårligt sparket. Jeg kan ikke gøre noget nu. Det sker nogle gange – men det er heller ikke her i dag, at vi taber den europaplads. I turneringen får vi kun syv point af 30 mulige. Det er ikke godt nok, siger Jacob Rinne. Se Jacob Rinne tage afsked med AaB-fansene: Takker for støtten Efter nederlaget viste Jacob Rinne igen format, hvor flere AaB-spillere havde blanke øjne, tog Jacob Rinne den store megafon og takkede fansene på Vesttribunen for støtten, og Rinne måtte både af med handsker, trøje, støvler og sågar strømper til de skuffede fans, der som trøst fik en ægte souvenir med hjem. - De har altid støttet mig i med- og modgang, så det var det mindste, jeg kunne gøre for dem, siger Jacob Rinne. Når du tænker tilbage på de fem år i AaB, hvad vil stå tilbage? - Det vil altid være det daglige arbejde med holdet, som jeg kommer til at savne rigtig meget. Vi har ikke opnået de sportslige resultater, som vi har stræbt efter. Så der ikke så meget resultatmæssigt, jeg kan tage med, men jeg kommer til at savne alting omkring klubben – specielt gutterne og folk rundt omkring, der har været helt fantastiske, siger Jacob Rinne. Se interview med Jacob Rinne:

Referat:
AaB's målmand Jacob Rinne tog søndag afsked med klub og fans efter fem år i det nordjyske.